ईरान में फ़र्नीचर उद्योग में छोटे कारख़ाने अधिक सक्रिय हैं। अधिकांश फ़र्नीचर इन्हीं कारख़ानों में तैयार किया जाता है और इस क्षेत्र में बड़े उद्योग कम ही हैं। इस समय ईरान में 50 हज़ार छोटे बड़े कारख़ाने फ़र्नीचर निर्माण में सक्रिय हैं, जिनमें 1 लाख 17 हज़ार कारीगर काम करते हैं। इसी प्रकार औद्योगिक स्तर पर 200 से अधिक उद्योग इस क्षेत्र में सक्रिय हैं। फ़र्नीचर उत्पादन के लिए विभिन्न इकाईयों को एक नेटवर्क के रूप में काम करना होता है। ईरान में 8 प्रतिशत श्रम बल इस क्षेत्र में सक्रिय है।